King Edward VII Land

King Edward VII Land, også Edward VII Peninsula, er en stor, isdekt halvøy som utgjør den nordvestre delen av Marie Byrd Land i Antarktis. King Edward VII Land stikker ut i Rosshavet og er definert av Rossbarrieren i sørvest, Okuma Bay i vest og Sulzberger Bay og Saunders Coast i øst.

Den vestre kysten heter Shirase Coast etter løytnant Nobu Shirase som ledet den japanske antarktisekspedisjonen 1910–1912, mens i nord og øst befinner Swinburne isbrem seg.

Området ble oppdaget 30. januar 1902 av Discovery-ekspedisjonen ledet av Robert Falcon Scott, som kalte halvøya King Edward VII Land etter den britiske monarken. Området ble utforsket under Nimrod-ekspedisjonen 1908–1909 under ledelse av Ernest Shackleton.

Mesteparten av halvøya ligger innenfor Ross Dependency, New Zealands krav i Antarktis.

 Referanser 

Kategori:Halvøyer i Antarktis
Kategori:Landområder i Antarktis
Kategori:Artikler i Antarktis-prosjektet